钦定古今图书集成/明伦汇编/官常典/第632卷 > 张敞
## 钦定古今图书集成/明伦汇编/官常典/第632卷 > 张敞

按《汉书》本传，“敞字子高，本河东平阳人。宣帝时为京
兆尹，免为庶人。数月，冀州部中有大贼，天子思敞功
效，使使者召敞，拜为冀州刺史。既到部，而广川王国
群辈不道，贼连发不得。敞以耳目发起贼主名区处，
诛其渠帅广川王姬昆弟及王同族宗室刘调等通
行为之囊橐，皆入王宫。敞自将郡国吏车数百两，围”
守王宫，搜索调等，果得之。殿屋重轑中，敞传吏皆捕
格断头，悬其头王宫门外。因劾奏广川王。天子不忍
致法，削其户。敞居部岁馀，冀州盗贼禁止。